text: El líder goleja a Soses - Esports - Altanto!! Revista
  Suma( 6 + 6 )
  mobilitzacions ciutadanes crisi econòmica delictes handbol DAAM Torres de Segre Soses centres educatius sindicat agrari empreses Aitona Generalitat Partits polítics festes i celebracions Seròs Alcarràs agricultura, fruticultura, ramaderia futbol ajuntaments Catalunya Lleida Mossos d'Esquadra Festa Major Massalcoreig Unió Pagesos
  El líder goleja a Soses
  Jornada 2 Primera Divisió Femení
  CF Soses Femení 0 - Bellavista Milan 7
  El Soses Femení va encaixar una golejada en la visita del líder, el Bellavista Milan. Les jugadores barcelonines van demostrar ser superiors a les lleidatanes. Segurament el marcador no va ser el just, va ser exagerat. A les visitants els va sortir tot de cara i a les locals, en canvi, els va anar tot malament fins al punt de malbaratar un penal a favor.
  Les visitants van saltar al camp amb molta intensitat i més concentrades. La línea ofensiva era de molta qualitat i ben aviat van aprofitar les errades del Soses. El marcador era de 0 a 3 al minut 30 i el partit ja estava trencat. Les sosines no van abaixar els braços i van seguir treballant sense tenir en compte el resultat. Fruit d'aquesta empenta van arribar dues ocasions molt clares, però estava vist que no era el dia de les blaugrana.
  A la segona meitat van arribar la resta de gols, mentre que el Soses va fallar un penal que li hagués pogut donar més força per maquillar el resultat.
  En definitiva, victòria merescuda per un millor Bellavista, que segueix líder de la categoria. El Soses Femení visita el camp del Sabadell en la propera jornada. Una nova ocasió de seguir sumant punts.
  CF Soses Femení: Goretti, Clara (c), Irene, Raki, Bàrbara, Núria, Sílvia, Polo, Adriana, Esther Pau i Rosaura. També van jugar: Alba Jové, Meri, Janet, Neus, Marta, Perea i E. Pérez. Entrenadors: Francesc Barneo i Sisco Bieto.